b'\n_START_ARTICLE_\nSeptyneri metai Tibete\n_START_SECTION_\nSiu\xc5\xbeetas\n_START_PARAGRAPH_\nII pasaulinio karo prad\xc5\xbeioje vokie\xc4\x8di\xc5\xb3 alpinist\xc5\xb3 (j\xc5\xb3 tarpe ir garsus alpinistas Hainrichas Hareris) ekspedicija i\xc5\xa1vyksta \xc4\xaf brit\xc5\xb3 Indij\xc4\x85. Ta\xc4\x8diau britams paskelbus kar\xc4\x85 nacistinei Vokietijai, ekspedicijos dalyviai suimami ir u\xc5\xbedaromi \xc4\xaf kal\xc4\x97jim\xc4\x85. Po keleto nes\xc4\x97kming\xc5\xb3 bandym\xc5\xb3 Hareris su keliais kitais kaliniais pasprunka. Jis atsiskiria nuo kit\xc5\xb3 ir per Himalajus traukia \xc4\xaf Tibet\xc4\x85. Prie jo prisijungia ir P\xc4\x97teris Auf\xc5\xa1naiteris. Po alinan\xc4\x8dios kelion\xc4\x97s, keliautojai galiausiai pasiekia u\xc5\xbedraust\xc4\x85j\xc4\xaf miest\xc4\x85 \xe2\x80\x93 Las\xc4\x85. \xc4\x8cia jie maloniai priimami ne tik vietini\xc5\xb3 gyventoj\xc5\xb3, bet ir vald\xc5\xbeios atstov\xc5\xb3. Tibet\xc4\x85 valdo dar nedidelis berniukas \xe2\x80\x93 Dalai Lama XIV (Kundunas). Jis labai susidomi atvyk\xc4\x97liais ir Hareris tampa jo mokytoju ir draugu. Ta\xc4\x8diau Kinijoje vald\xc5\xbei\xc4\x85 paima komunistai ir rei\xc5\xa1kia pretenzijas \xc4\xaf Tibeto \xc5\xbeemes. Jie visi\xc5\xa1kai ignoruoja Tibeto kult\xc5\xabr\xc4\x85, naikina \xc5\xa1ventyklas ir \xc5\xbeudo gyventojus. Tibetie\xc4\x8diams nepavyksta pasiprie\xc5\xa1inti ir \xc5\xa1alyje \xc4\xafvedama komunistin\xc4\x97 diktat\xc5\xabra. Hareris gr\xc4\xaf\xc5\xbeta pas savo \xc5\xa1eim\xc4\x85 \xc4\xaf Austrij\xc4\x85.'